laion/Wikipedia-Exotic huggingface dataset:
הדיוויזיה ה-30 (ורמאכט)

הדיוויזיה ה-30 (בגרמנית: 30. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-1 באוקטובר 1936 בליבק, והועמדה תחת פיקוד קרל-היינריך פון שטילפנגל. במהלך המערכה בפולין לחמה הדיוויזיה כחלק מהקורפוס ה-10 במסגרת הארמייה השמינית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-11 במסגרת הארמייה השישית. במהלך מבצע ברברוסה לחמה הדיוויזיה כחלק מהקורפוס ה-10 במסרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין עד סוף המלחמה. הדיוויזיה ה-30 באתר lexikon-der-wehrmacht (בגרמנית)
אוקסיטניה

האם התכוונתם ל... אוקסיטניה (חבל היסטורי-תרבותי) – חבל ארץ היסטורי-תרבותי-לשוני בדרום אירופה ששטחו משתרע על חלקים מדרום צרפת, מונקו, צפון ספרד ואיטליה. אוקסיטניה (חבל מנהלי) – חבל מנהלתי בדרום צרפת, אשר הוקם ב-1 בינואר 2016. אוקסיטנית – שפה רומאנית המדוברת באזורים המשויכים לאוקסיטניה.
גומצן (טרימרסורוס)

גומצן (שם מדעי: Trimeresurus) הוא סוג של נחשים ארסי מתת-משפחת צפעוני גומה המכונים גומצנים עקב הגומות שליד נחיריהם, איתם הם יכולים לאתר את טרפם, הכולל מינים בעלי דם חם ולאתר אותם בעזרת החום. החום מייצר אצלם תמונה מטושטשת של הטרף ומקל עליהם לכוון אליו. בניגוד לשאר סוגי הגומצנים סוג זה מצוי ביערות דרום-מזרח אסיה ומטפס על עצים. הנחשים מוסווים וצבעם ירוק כמו עלי היער, אך חלקם בעלי צבעים כהים או בהירים יותר. הם בעלי שיני ארס גדולות ועלולים לסכן גם אנשים שהוכשו. לנחשים אלה עיניים גדולות ובולטות, ראש רחב, גוף בצבע ירוק בוהק ומעט פסים כהים. הם יכולים להגיע לאורך 240 ס"מ. הם מחכים לטרפם על ענפי העצים ומחכים ליונקים קטנים, עופות, זוחלים ודו-חיים מטפסים. בעבר השתייכו לסוג זה גם בני הסוג פרוטובות'רופס. מדיה וקבצים בנושא גומצן בוויקישיתוף גומצן, באתר ITIS (באנגלית) גומצן, באתר NCBI (באנגלית) גומצן, באתר האנציקלופדיה של החיים (באנגלית) גומצן, באתר GBIF (באנגלית)
דיות (תת-משפחה)

דיות (שם מדעי: Milvinae), היא תת־משפחה של עופות דורסים במשפחת הנציים, להם במקרים רבים זנבות מחודדים כמו סנונית. הם בינוניים בגודלם ולעיתים דואים שעות בחיפוש טרף. דיות אחרות נעות רק לאחר שהם ראו את טרפם מהעץ ונעים לעברו בטיסה חרישית. הדיות יותר קטנות מהעיטים אך גדולות מהנץ ומהבז ויכולות לצוד טרף גדול יותר, בעיקר יונקים קטנים, עופות אחרים וזוחלים שונים ודיית החלזונות ניזונה גם מחלזונות מים. כמו הרבה דורסים נקבות הדיה גדולות מהזכר. סוג דיה כפולת שן (Harpagus) סוג דיית המיסיסיפי (Ictinia) סוג ומין יחיד דיית החלזונות (Rostrhamus sociabilis) סוג דיה שורקת (Haliastur) סוג ומין יחיד דיה מרובעת זנב (Lophoictinia isura) סוג דיה (Milvus) סוג ומין יחיד דיה שחורת חזה (Hamirostra melanosternon) סוג ומין יחיד דיה דקת-מקור (Helicolestes hamatus) דיית החלזונות איות
הדיוויזיה ה-32 (ורמאכט)

הדיוויזיה ה-32 (בגרמנית: 32. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-1 באוקטובר 1936 בקזלם, והועמדה תחת פיקוד ניקולאוס פון פאלקנהורסט. במהלך המערכה בפולין ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-2 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-2 במסגרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין. בפברואר 1945 הועברה הדיוויזיה לפרוסיה המזרחית, שם לחמה כחלק מהארמייה השנייה בקרבות שהתחוללו שם עד סוף המלחמה. הדיוויזיה ה-32 באתר lexikon-der-wehrmacht (בגרמנית)
דיות

האם התכוונתם ל... דיות (תת-משפחה) – תת-משפחה של דורסי יום. דיה – סוג של דורס יום. התאיידות – תהליך בו חומר במצב צבירה נוזל מתנדף לגז. דיות (אידוי מים) – התאיידות מים משטח גופו של צמח. דיו.
עיטים (תת-משפחה)

עיטים (שם מדעי: Aquilinae) היא תת-משפחה של דורסי יום ממשפחת הנציים. רוב המינים בתת-משפחה זו מכונים עיטים אך לא כל העיטים שייכים לקבוצה זו, למשל מיני העיטם. אלו מהגדולים שבדורסי היום והגדול מביניהם הוא העיט הלוחם שכול להגיע למשקל 3 ק"ג ולמוטת כנפיים של 260 ס"מ ובעבר היה מין עיט האסטי שחי בניו זילנד והיה גדול גם מהעיט הלוחם. לעופות אלה מקור חד כתער, טפרים גדולים וכנפיים רחבות העוזרות להם לדאות ביום. רוב מינים העיטים הם מונוגמיים ובעלי טריטוריה עליה הם מגינים מעיטים אחרים. הם ציידים קשוחים היכולים להרוג חיות גדולות מהם, כמו קופים, איילים צעירים ואנטילופות קטנות ממדים, אך בדרך כלל הם צדים טרף קטן יותר כמו מכרסמים, ארנבות או עופות אחרים. תת-משפחה עיטים (Aquilinae) סוג עיט נצי (Spizaetus) סוג עיט נצי טרופי (Nisaetus) סוג ומין יחיד עיט גדול ציצית (Lophaetus occipitalis) סוג ומין יחיד עיט לוחם (Polemaetus bellicosus) סוג עיט קטן (Hieraaetus) סוג ומין יחיד עיט האסטי (Harpagornis moorei) – נכחד סוג עיט כתר (Stephanoaetus) – שייך לעיטים טרופיים סוג ומין יחיד עיט-נצי אדום-בטן (Lophotriorchis kienerii) סוג ומין יחיד עיט נחשים אפריקאי (Dryotriorchis spectabilis) סוג עיט (Aquila) סוג עיט מנוקד (Clanga) סוג ומין יחיד עיט מלאי שחור (Ictinaetus malayensis) עיט גדול ציצית עיט גמדי עיט נצי מצויץ עיט ערבות עיט מדיה וקבצים בנושא עיטים בוויקישיתוף
דמיין (סרט)

דמיין: ג'ון לנון הוא סרט תיעודי משנת 1988 על המוזיקאי הבריטי ג'ון לנון. הסרט מוזכר בשירו של הזמר הישראלי דני רובס "רכבות 68-80-88" שיצא ב-1991. הסרט כולל אוסף רחב היקף של שיאים מהקריירה המוזיקלית של לנון. בנוסף ישנן בו הקלטות שטרם הושמעו: הקלטה אקוסטית של השיר Real Love שהוקלטה ב-1979, והקלטה שבוצעה בחזרות לשיר Imagine בשנת 1971. הסרט הוזמן על ידי יוקו אונו, אשתו של לנון, ואף לא אחד משלושת חברי הביטלס לשעבר, פול מקרטני , ג'ורג 'האריסון או רינגו סטאר, הסכים להשתתף בסרט. הסרט מורכב מראיונות עם בני משפחה וקולגות של לנון ומקטעי ארכיון. בין המרואיינים גם סינתיה לנון, אשתו הראשונה. ג'ון וסינתיה התחתנו צעירים, באופן לא מתוכנן, ב-1962, לאחר שהיא גילתה שהיא בהיריון עם בנם ג'וליאן, שבהמשך המשיך את דרכו של לנון והפך גם הוא לזמר. נישואיהם ידעו קשיים ומשברים רבים, והסתיימו סופית ב-1968, אך היו לכך רמזים מטרימים, עליהם מספרת סינתיה בסרט. סרט זה אינו סרט הטלוויזיה Imagine משנת 1972 (אותו יצרו לנון ויוקו אונו). "דמיין", במסד הנתונים הקולנועיים IMDb (באנגלית) "דמיין", באתר נטפליקס "דמיין", באתר AllMovie (באנגלית) "דמיין", באתר Rotten Tomatoes (באנגלית) "דמיין", באתר Box Office Mojo (באנגלית) "דמיין", באתר אידיבי "דמיין", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
עקבים

עקבים (שם מדעי: Buteoninae) היא תת-משפחה של דורסי יום ממשפחת הנציים. מקור שמם במנהגם לעקוב ולרדוף אחרי טרפם לאורך זמן, עקב זריזותם ועקב מנהגם לצוד בחבורות קטנות. עופות דורסים אלה יותר קטנים מהעיטים אך גדולים מהנץ ומהדיה ויכולים לתפוס טרף גדול יותר. הם חיים במגוון בתי גידול ודואים במשך שעות בחיפוש אחר טרפם, אותו הם תופסים והורגים על ידי צלילה ותפיסה בטפריהם הענקיים ומקורם החזק והחד. העקבים בעלי כסות נוצות חומה-כתמתמה וזנבם מוארך מעט. צבע המקור צהוב והרגליים צהובות וחשופות מנוצות. מינים מסוימים נמצאים רוב הזמן על הקרקע. תת-משפחת עקבים (Buteoninae) סוג עקב כהה (Geranoaetus) סוג עקב (Buteo) סוג ומין יחיד עקב האריס (Parabuteo unicinctus) סוג ומין יחיד עקב צד הדרך (Rupornis magnirostris) סוג עקב לבן (Pseudastur) סוג ומין יחיד עקב מסורג (Morphnarchus princeps) סוג עקב שחור (Buteogallus) סוג ומין יחיד עקב שחור-צווארון (Busarellus nigricollis) סוג עיט מצויץ (Harpyhaliaetus) - שייך לעיטים טרופיים. סוג עקב כתום (Leucopternis) סוג ומין יחיד עקב פלומביאוס (Cryptoleucopteryx plumbea) סוג ומין יחיד עקב הלטאות (Kaupifalco monogrammicus) סוג עקב אפור (Butastur) סוג טיטאנוהיירקס (Titanohierax) - נכחד על פי חלוקות מסוימות שייכים הנה גם מיני העיטים.
מגדל החדשנות

מגדל החדשנות (באנגלית: Jockey Club Innovation Tower) הוא בניין באוניברסיטה הפוליטכנית של הונג קונג הממוקם על דרך קתהאם (Chatham Road) במחוז הונג הום, קאולון. הוא תוכנן על ידי האדריכלית, זוכת פרס פריצקר, זהא חדיד, בסגנון הנאו-פוטוריזם והוא הבניין הראשון שתכננה בהונג קונג. הבנייה החלה בשנת 2009 והייתה אמורה להסתיים במקור בסוף שנת 2011 ברם, היא נדחתה עד אמצע שנת 2013. הבניין ממוקם בקצה הצפון-מערבי של קמפוס האוניברסיטה, משתרע על פני שטח של 12,000 מטרים רבועים והוא משרת כ-1,800 אנשי סגל וסטודנטים. הבניין הוא ביתו של בית הספר לעיצוב על שלל התמחויותיו כגון: עיצוב סביבתי, עיצוב תעשייתי, עיצוב מוצר, תקשורת חזותית, פרסום ועיצוב דיגיטלי. האטריום בכניסה לבניין תערוכה בקומת הקרקע מדיה וקבצים בנושא מגדל החדשנות בוויקישיתוף אתר האינטרנט הרשמי של מגדל החדשנות זהא חדיד אדריכלים - מגדל החדשנות PolyU appoints Ms Zaha Hadid as Architect of "Innovation Tower". Polytechnic University, Hong Kong. 12 December 2007. Jockey Club Innovation Tower at Hong Kong Polytechnic University: Topping-out. Zaha Hadid Architects. 4 October 2012.
לוקה קלדירולה

לוקה קלדירולה (באיטלקית: Luca Caldirola; ‏נולד ב־1 בפברואר 1991) הוא כדורגלן איטלקי המשחק בעמדות הבלם והמגן שמאלי בקבוצת מונצה מהסרייה א'. קלדירולה החל את קריירת המשחק שלו בקבוצות הילדים והנוער של קבוצת אינטר מילאנו ואף שימש כקפטן קבוצת הנוער. במהלך עונת 2009/2010 צורף מספר פעמים לסגל הקבוצה הבוגרת, אך לא שותף במשחקים. את הבכורה הלא-רשמית ערך במסגרת משחק ידידות נגד AC מילאן. בעונת 2010/2011 הושאל לקבוצת ויטסה ארנהם מליגת העל ההולנדית בה שיחק 11 משחקים. ביוני 2011 מכרה אינטר מחצית מכרטיס השחקן של קלדירולה לקבוצת צ'זנה כחלק מעסקת ההעברה של יוטו נגטומו לקבוצה. ב-7 בדצמבר ערך את הופעת הבכורה הרשמית שלו במדי אינטר במשחק במסגרת שלב הבתים של ליגת האלופות מול קבוצת צסק"א מוסקבה. כחודש לאחר מכן הושאל לקבוצת ברשה ששיחקה בסרייה ב'. ביוני 2012, עבר לשחק בקבוצת צ'זנה ושיחק בה בחצי הראשון של העונה, בטרם הושאל שוב לברשה עד לסיום העונה. ביוני 2013 חתם על חוזה ל-4 עונות בקבוצת ורדר ברמן מהבונדסליגה. ב-7 בדצמבר 2014 כבש את שער הבכורה בקריירה בבעיטה חופשית בהפסד הקבוצה 2–5 לקבוצת איינטרכט פרנקפורט. בעונת 2015/2016 הושאל לעונה לקבוצת דרמשטאדט 98 ובסיומה חזר לשחק בברמן. בינואר 2019 חזר קלדירולה לאיטליה לאחר חמש שנים, כשחתם בבנוונטו מהסרייה ב', אליה עבר בהעברה חופשית. בתוך שתי עונות חתם בקבוצת מונצה מהסרייה ב'. אתר האינטרנט הרשמי של לוקה קלדירולה מדיה וקבצים בנושא לוקה קלדירולה בוויקישיתוף לוקה קלדירולה, באתר Transfermarkt לוקה קלדירולה, באתר Soccerway לוקה קלדירולה, באתר WorldFootball.net לוקה קלדירולה, באתר FootballDatabase.eu TIM Trophy: Inter 1–0 AC Milan, 14 August 2009 Transfer market: Nagatomo belongs to Inter now, 1 July 2011 Bremen sign Caldirola, Skynews.com, 26 June 2013 Frankfurt vs Bremen, skysport.com, 7 December 2014 Darmstadt sign Luca Caldirola on loan from Werder Bremen, Espnfc.com, 15 July 2015
מבחר הסיפורת הבדיונית

מבחר הסיפורת הבדיונית (באנגלית: The Science Fiction Hall of Fame, Volume One, 1929–1964) הוא אנתולוגיה, אסופת סיפורים, של סיפורים קצרים מסוגת המדע הבדיוני (ומספר נובלות) אשר נערכה על ידי סופר המדע הבדיוני רוברט סילברברג, יצאה לאור ב-1970 ותורגמה לעברית על ידי המתרגם עמנואל לוטם. האנתולוגיה יצאה לראשונה בשנת 1970 דרך הוצאת הספרים Doubleday (ופורסמו לה גם מהדורות נוספות) והציגה 26 סיפורי מדע בדיוני מהשנים 1929–1964. אותם סיפורים נכתבו על ידי מיטב סופרי המדע הבדיוני באותה התקופה. אוסף זה תוכנן להיות אנתולוגיה של סיפורים קצרים אשר יצאו בטרם ההכרזה על פרס נבולה ונבחרה על ידי סופרי אגודת סופרי המדע הבדיוני (באופן אנלוגי לבחירה הרגילה של סיפורים לפרס נבולה). במסגרת עריכת האוסף, התבצעה הצבעה על ידי סופרי אגודת סופרי המדע הבדיוני שבאה לבחור את סיפורי המדע הבדיוני הטובים ביותר מבין אלה שנכתבו בין השנים 1929 לשנים 1964. 15 הסיפורים הטובים ביותר נבחרו באופן מידי להיות באוסף פרט לסיפור "הכוכב" (The Star) של הסופר ארתור סי קלארק, שהושמט מכיוון שסיפור אחר שלו ("תשעת מיליארדי השמות של אלוהים") כבר נבחר והייתה העדפה לתת לכל סופר לכל היותר מקום אחד. הסיפור "זירה" של פרדיריק בראון נבחר במקומו. 11 הסיפורים הבאים נבחרו על ידי סילברברג בעצמו תוך הסתמכות על תוצאות ההצבעות. מרבית סיפורי האוסף הם סיפורי מדע בדיוני קלאסיים פרט לשני הסיפורים "החיים כל כך טובים" ו"ילוד גבר ואשה" אשר כוללים בעיקר מרכיבים של פנטזיה ואימה. בין ספרי האוסף ישנם סיפורים בולטים רבים: בין היתר, סיפורו המפורסם של אסימוב, שקיעה (שנכתב כשהיה בן 21 בלבד), הופיע באוסף, הסיפור "מגע ראשון" של מארי לנסטר אשר בו נקבע שם המונח מגע ראשון לראשונה, הסיפור "זירה" של פרדריק בראון אשר נכתב על פיו פרק במסע בין כוכבים באותו שם וכן גם הסיפור "החיים כל כך טובים" שהיווה בסיס לפרק בשם דומה בסדרה אזור הדמדומים. הסיפור "רק אמא" הוא הסיפור היחיד באוסף שכתוב באופן בלעדי על ידי אשה, הסופרת ג'ודית גרוסמן (תחת שם העט ג'ודית מריל). נוסף לכך הסיפור "חלכן היה נמזר" שכתבה קתרין מור ביחד עם בעלה, הנרי קטנר. באותה תקופה לא היו כותבות רבות בסוגה הספקולטיבית בכלל ובמד"ב בפרט. האנתולוגיה תורגמה לעברית בהוצאת עם עובד ב-1981 ובמהדורה חדשה בשנת 2007 במסגרת אותה הוצאה. אחד מהיבטי תרגום הוא ההחלטה של לוטם להימנע מהשימוש במושגים "חייזר" לתיאור יצור מן החלל החיצון והעדפת השימוש במילה הפחות נפוצה "נכרי". התרגום יצא לראשונה בשני כרכים כאשר הכרך הראשון הכיל את אחד עשר הסיפורים האחרים והשני את כל השאר. התרגום המחודש איגד את כל הסיפורים תחת כרך אחד (בהתאם למקור). בנוסף, המתרגם כלל לפני כל סיפור תיאור קצר של מאפיינים של הסיפור וכן לעיתים גם מאפיינים של הסופרים שכתבו אותו. אוסף הסיפורים המופיעים בקובץ בהתאם להוצאה החדשה. בגרסה הישנה של ההוצאה העברית האוסף מחולק לשני כרכים: הראשון כלל את 11 הסיפורים הראשונים (עד "מגע ראשון"), והשני כלל את שאר 15 הסיפורים האחרונים. אותם סיפורים הופיעו גם בעברית וגם במקור בסדר המתאים לשנת פרסומם הראשונית. הביקורות לספר היו אוהדות ברובן, אולם הסופר אלג'יס בדריס ביקר את בחירת הספרים וסיכם בכך ש"אכן מדובר במבחר רחב של סיפורי מדע בדיוני, אבל כדאי להשאיר מקום לספר נוסף על המדף". אוסף של הסיפורים שיצאו בעברית נועה מנהיים, איזה מבחר, באתר ynet, 4 בפברואר 2008 מבחר הסיפורת הבדיונית, באתר סימניה
עיט נצי טרופי

עיט נצי טרופי (שם מדעי: Nisaetus) הוא עוף דורס גדול ממשפחת הנציים החי בדרום-מזרח אסיה וגם בתת-היבשת ההודית. בעבר הוא היה שייך לסוג עיט נצי (Spizaetus) מאמריקה הדרומית. אלו עופות דורסים חזקים בעלי נוצות חומות וציצית מאחורי ראשם. הם בעלי מקור חד וחזק ועיניים צהובות והם יכולים לדאות שעות רבות בחיפוש טרף. הם יכולים לחיות גם ביער הטרופי ולתמרן בין הענפים בעקבות טרפם, בעזרת כנפיהם המעוגלות. חלקם חיים באזורים יבשים או קרירים יותר. הם ניזונים מחיות קטנות כמו מכרסמים, עופות וזוחלים שונים וגם מפגרים. עיט נצי בליץ (Nisaetus alboniger) עיט נצי ג'אווה (Nisaetus bartelsi) עיט נצי מצויץ (Nisaetus cirrhatus) עיט נצי פלורס (Nisaetus floris) – מצוי בסכנת הכחדה חמורה עיט נצי סלווס (Nisaetus lanceolatus) עיט נצי וואלאס (Nisaetus nanus) עיט נצי הררי (Nisaetus nipalensis) עיט נצי לג (Nisaetus kelaarti) עיט נצי פיליפיני (Nisaetus philippensis) עיט נצי פינסקר (Nisaetus pinskeri) מדיה וקבצים בנושא עיט נצי טרופי בוויקישיתוף עיט נצי טרופי, באתר ITIS (באנגלית) עיט נצי טרופי, באתר NCBI (באנגלית) עיט נצי טרופי, באתר האנציקלופדיה של החיים (באנגלית) עיט נצי טרופי, באתר GBIF (באנגלית)
קורט פון בריזן

גנרל קורט פון בריזן (בגרמנית: Kurt von Briesen; 3 במאי 1886 – 20 בנובמבר 1941) היה מפקד בכיר בוורמאכט שפיקד על כוחות במלחמת העולם השנייה. פון בריזן נולד ב-3 במאי 1886 באנקלאם, שהשתייכה לאימפריה הגרמנית. בשנת 1904 התגייס פון בריזן לצבא האימפריה הגרמנית, והצטרף לרגימנט המשמר ה-2. עם פרוץ מלחמת העולם הראשונה מונה פון בריזן לשליש רגימנט המילואים ה-15, אך ב-23 באוגוסט 1914 נפצע במהלך הקרבות. לאחר החלמתו מונה לשליש חטיבת המילואים ה-26, וב-27 בינואר 1915 הועלה לדרגת האופטמן. בשנת 1916 מונה פון בריזן לקצין מטה בקורפוס ה-4, ובספטמבר 1916 הועבר זמנית אל המטה הכללי של הצבא. בשנת 1918 מונה פון בריזן לקצין אג"ם בדיוויזיה ה-239, ומילא תפקיד זה עד סוף המלחמה. על פעולותיו בקרבות קיבל פון בריזן את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה הצטרף פון בריזן לרייכסווהר, ומילא בו תפקידי פיקוד ומטה. ב-1 במאי 1922 הועלה פון בריזן לדרגת מיור, ומונה לקצין במשמר הגבול בפומרניה. 1 באפריל 1934 הועלה לדרגת אוברסט לוטננט, ב-1 במאי 1934 הועלה לדרגת אוברסט. ב-15 באוקטובר 1935 מונה למפקד רגימנט הרגלים ה-69, וב-1 באוגוסט 1937 הועלה לדרגת גנרל מיור. ב-4 בפברואר 1938 מונה פון בריזן בעקבות פרשת בלומברג-פריטש למפקד הדיוויזיה ה-30, וב-27 באוגוסט 1939 הועלה לדרגת גנרל לוטננט. עם פרוץ המלחמה היה פון בריזן מפקד הדיוויזיה ה-30, ופיקד עליה במהלך הפלישה לפולין כחלק מהקורפוס ה-10 במסגרת הארמייה השמינית, וב-10 בספטמבר 1939 אף נפצע במהלך הקרבות, ועל כך קיבל ב-27 באוקטובר 1939 את עיטור צלב האבירים של צלב הברזל. במהלך המערכה על צרפת לחם פון בריזן עם הדיוויזיה שבפיקודו כחלק מהקורפוס ה-11 במסגרת הארמייה השישית, וב-1 באוגוסט 1940 הועלה לדרגת גנרל חיל הרגלים. ב-25 באוקטובר מונה פון בריזן למפקד הקורפוס ה-52, ובמהלך המערכה בבלקן לחם עם הקורפוס כחלק מהארמייה השנייה, ואף לחם עמו במערכה על יוון. במהלך מבצע ברברוסה לחם פון בריזן עם הקורפוס שבפיקודו כחלק מהארמייה ה-17 במסגרת קבוצת ארמיות דרום, ולחם עמו בקרב קייב ובקרב חרקוב הראשון, וב-20 בנובמבר 1941 נהרג פון בריזן בשעת ביקורו בחזית באזור חרקוב. מדיה וקבצים בנושא קורט פון בריזן בוויקישיתוף קורט פון ברייזן באתר lexikon-der-wehrmacht (בגרמנית) קורט פון בריזן, באתר "Find a Grave" (באנגלית)
גרהרד שמידהובר

גנרל גרהרד שמידהובר (בגרמנית: Gerhard Schmidhuber; 9 באפריל 1894 – 11 בפברואר 1945) היה מפקד בכיר בוורמאכט שפיקד על כוחות במלחמת העולם השנייה, ולדעת חוקרים מסוימים בזכותו רוב גטו בודפשט ניצל. שמידהובר נולד ב-9 באפריל 1894 בדרזדן, שהשתייכה לאימפריה הגרמנית. בשנת 1914 התגייס שמידהובר לצבא האימפריה הגרמנית, והצטרף לרגימנט הרגלים ה-177 (הסקסוני המלכותי ה-12), עמו לחם בפרוץ מלחמת העולם הראשונה. בשנת 1916 הועבר שמידהובר לרגימנט הרגלים ה-391, ומילא בו תפקידים שונים עד סיום המלחמה. על פעולותיו בקרבות קיבל שמידהובר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה פרש שמידהובר מהצבא, ובשנת 1920 התחתן עם הלן באומפלדר. בשנת 1934 הצטרף שמידהובר לוורמאכט, ובשנת 1939 הועלה לדרגת מיור ומונה למפקד הגדוד ה-2 ברגימנט הרגלים ה-103. עם פרוץ המלחמה היה שמידהובר מפקד גדוד ה-2 ברגימנט הרגלים ה-103, ולחם עמו במהלך המערכה בפולין ובמהלך המערכה על צרפת כחלק מהדיוויזיה ה-4. ב-15 באוגוסט 1940 הוסבה הדיוויזיה ה-4 לדיוויזיית הפאנצר ה-14, ורגימנט הרגלים ה-103 הוסב לרגימנט הרובאים ה-103. שמידהובר לחם עם גדודו במהלך המערכה בבלקן ובמהלך מבצע ברברוסה, וב-1 ביולי 1941 הועלה לדרגת אוברסט לוטננט. ב-1 באפריל 1942 הועלה שמידהובר לדרגת אוברסט, וב-1 ביוני אותה שנה קיבל תפקיד בבית הספר לשריון. ב-11 ביולי 1943 מונה שמידהובר למפקד רגימנט הפאנצרגרנדיר ה-304, שהיה חלק מדיוויזיית הפאנצר ה-2, ולחם עמו בקרבות סביב קייב, ועל כך קיבל ב-18 באוקטובר 1943 את עיטור צלב האבירים של צלב הברזל. ב-2 במאי 1944 מונה שמידהובר למפקד דיוויזיית הפאנצר ה-7, שהייתה חלק מארמיית הפאנצר הראשונה, וב-9 בספטמבר מונה למפקד דיוויזיית הפאנצר ה-13, שהייתה חלק מהארמייה השישית. באוקטובר 1944 לחם שמידהובר עם הדיוויזיה שבפיקודו בקרב דברצן, ובינואר 1945 לחם עמה במצור על בודפשט. ב-21 בינואר 1945 קיבל שמידהובר על פעולותיו תוספת עלי אלון לעיטור צלב האבירים של צלב הברזל. ישנם חוקרים הטוענים שימים ספורים לפני כן, רגע לפני הגעת הכוחות הסובייטים, החליטו יחידות של צלב החץ לחסל את כל יושבי גטו בודפשט. על פי חוקרים אלו, אחד מהקצינים ביחידה זאת החליט לנסות ולסייע ליהודים, ודרך ראול ולנברג, שהיה הנספח השוודי, הפעילו לחץ על מפקד העיר הגרמני שמידהובר שימנע את הטבח. הם הבהירו לו שמעשים אלו יהיו על אחריותו, ושיכנעו אותו לעצור אותם. מיד לאחר מכן שלח שמידהובר חיילים מהוורמאכט לתוך הגטו שיוודאו שהפורעים לא יפגעו שם. ב-11 בפברואר נהרג בעת ניסיון הפריצה של המצור הסובייטי בבודפשט. מדיה וקבצים בנושא גרהרד שמידהובר בוויקישיתוף גרהרד שמידהובר באתר lexikon-der-wehrmacht (בגרמנית) שלמה אהרונסון, כיצד ניצל גטו בודפסט? אלי ריכנטל, בדיקה מחודשת של פרשת קסטנר (עמ' 132) (ארכיון)
רונית ברש

רונית ברש (נולדה ב-7 ביוני 1977) היא רבנית ודרשנית ישראלית, פופולרית בקרב נשים. מרבה לארגן ערבי הפרשת חלה ונסיעות לקבר רבי נחמן מברסלב באומן. קהל שומעות לקחה חילוניות ברובו, בהן אף ידועניות אותן היא מנסה להוביל להתחזקות בדת וחזרה בתשובה. נולדה ב-1977 בקריית גת למסעוד ואליס אלמקייס, גדלה בקריית גת ובבגרותה הייתה יחצנית ומפיקה של מסיבות ומועדונים. בסוף שנות ה-90 נסעה להתגורר במיאמי שם הכירה את בן זוגה אילון ברש. לאחר שנישאו והיא הרתה, ברש רצתה שבעלה ילמד מושגים ביהדות, ולכן והפצירה בו ללכת לשיעורי תורה. הוא הלך לשיעורים בבית חב"ד המקומי והתחזק באמונתו הדתית. ברש עצמה נשארה חילונית, ומכך נטען כי זו הסיבה לקשיים בחיי הנישואין שלהם. ב-2007 נסעה לבקשתו של בעלה, לאומן, לקברו של רבי נחמן מברסלב, ושם חוותה לדבריה הארה רוחנית ששינתה את חייה ומאז הפכה לדתייה. ב-2015 סיפרה בראיונות לתקשורת, כי בגיל 14 היא נאנסה, ואף הרתה כתוצאה מהאונס. היא ילדה את התינוק ולאחר הלידה משפחתה והשירותים הסוציאליים הפצירו בה למסור את הילד לאימוץ, דבר שהתנגדה לו בתחילה ולבסוף שוכנעה ומסרה אותו לאימוץ. היא מרצה לנשים בלבד. לאחר חזרתה בתשובה החלה בהרצאות בתחילה למספר קטן מחברותיה, אט אט הרצאותיה התפרסמו. היא מפיקה ערבי התחזקות עם מופעים אור קוליים, ומופעים מוזיקליים בהם משתתפות אלפי נשים. היא גייסה לערבים אלו גם את הזמרים איציק אשל, ליאור נרקיס ודודו אהרון. היא מארגנת נסיעות לאומן גם הן לנשים בלבד. בין שומעות לקחה לא מעט ידועניות ביניהן עינב בובליל, טהוניה רובל, רינת גבאי, מור ממן ועוד. יש לה מספר עמודי פייסבוק ובהם אלפי חברים ועוקבים. הרצאותיה פופולריות אצל חילוניות ודתיות. במגזר החרדי לעיתים נשמעת ביקורת על סגנונה, אמנון יצחק דיבר נגדה בחריפות. במאי 2016 אושפזה בשל תסחיף ריאתי, הייתה בסכנת חיים ונאסר עליה לטוס לנסיעות אותן היא מארגנת. בנובמבר של אותה שנה השתתפה בסדרה הדוקומנטרית 6 אימהות המלווה את חייה כאמא וכרבנית, ובנוסף אירחה באחד מהאירועים שערכה את חנוך דאום ואורן חזן, במסגרת סדרת טלוויזיה שערך דאום. ברש גרושה ואם לחמישה, היא מתגוררת במושב נועם. מדיה וקבצים בנושא רונית ברש בוויקישיתוף רונית ברש, ברשת החברתית פייסבוק רונית ברש - ערוץ היוטיוב הרשמי אורלי מירקין, ‏ממסיבות טבע למחזירה בתשובה: הכירו את הרבנית רונית ברש, באתר ‏מאקו‏, 20 ביולי 2015 שרון רופא־אופיר, הרבנית רונית ברש חושפת את האונס שעברה והילד שמסרה לאימוץ, באתר Xnet‏, 25 ביוני 2015 מערכת, הסוד של הרבנית - הסרט המלא, באתר nana10‏, 13 בינואר 2016 שיר זיו, "אני לא כוכבת קולנוע, אבל מצטלמת סלפי עם כל דכפין", באתר ישראל היום, 13 באפריל 2017 מנדי גרוזמן,"אי אפשר להשתיק את האישה". מוסף שבת מקור ראשון, 19 באפריל 2017. תאריך לידה, אודות - דף הפייסבוק הרשמי אורלי מירקין, ‏ממסיבות טבע למחזירה בתשובה: הכירו את הרבנית רונית ברש, באתר ‏מאקו‏, 20 ביולי 2015 שרון רופא־אופיר, הרבנית רונית ברש חושפת את האונס שעברה והילד שמסרה לאימוץ, באתר Xnet‏, 25 ביוני 2015 יפעת הללי אברהם, ‏חצאית גירל: מור ממן מקבלת על עצמה צניעות, באתר ‏מאקו‏, 10 במאי 2017 nana10 סלבס, עינב בובליל בוכה ולא תאמינו למה!, באתר nana10‏, 26 במרץ 2015 המתקפה על הרבנית ברש נמשכת: "קליפה חדשה", באתר "סרוגים", 28 באוגוסט 2016 יקי אדמקר‏, הרבנית המחזירה בתשובה רונית ברש מאושפזת בבית החולים לאחר תסחיף ריאתי, באתר וואלה, 1 במאי 2016 אלי רוטמן, ‏הרבנית ברש: גם כשרואים רב גוזל ומכניס לכיס - לא להאמין, באתר כיכר השבת, 26 באוקטובר 2016
לואיזה מנאפולי וסיציליה

לואיזה מנאפולי וסיציליה (באיטלקית: Luisa Maria Amalia Teresa di Napoli e Sicilia; 27 ביולי 1773 – 19 בספטמבר 1802), הייתה אשתו של פרדיננד השלישי, הדוכס הגדול של טוסקנה. לואיזה נולדה ב-27 ביולי 1773 בנאפולי, לפרננדו הראשון, מלך שתי הסיציליות ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה. ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד, וב-19 בספטמבר באותה שנה מומשו הנישואים בווינה. ממנו היו לה 5 ילדים. בשנת 1792 במהלך המהפכה הצרפתית, הכיר פרדיננד באופן רשמי ברפובליקה הצרפתית הראשונה, ובכך היה לבית המלוכה הראשון שהכיר בה. משהחלו מלחמות המהפכה הצרפתית, שוכנע פרדיננד על ידי שליטי בריטניה ורוסיה להצטרף לקואליציה האנטי-צרפתית הראשונה, ואכן, פרדיננד כרת עימם ברית, אך נתן רק תמיכה פסיבית ועשה זאת ללא שום התלהבות. כעבור שנה משראה פרדיננד את הניצחונות המהדהדים של הצרפתים, פרש מהקואליציה, וב-1 במרץ 1795 הכריז על נייטרליותה של טוסקנה במלחמה. בשנת 1799 הוקמה רפובליקה בפירנצה, ופרדיננד ולואיזה נאלצו לברוח לווינה. בשנת 1801 נחתם חוזה ארנחואס בספרד, ובו צורפו שטחי הדוכסות הגדולה של טוסקנה ודוכסות פארמה ליצירת ממלכת אטרוריה, ולאחר מכן אושר החוזה בשלום לינוויל. ב-19 בספטמבר 1802 מתה לואיזה בעת שילדה בן, ונקברה בקריפטה הקיסרית בווינה. ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד. לבני הזוג היו 5 ילדים: קרולינה פרדיננדה תרזה (1793) פרנצ'סקו לאופולדו (1794) לאופולד (1797–1870). מריה לואיזה ג'וספה קרולינה רוזה (1799–1857). מריה תרזה (1801–1855). מדיה וקבצים בנושא לואיזה מנאפולי וסיציליה בוויקישיתוף לואיזה מנאפולי וסיציליה, באתר "Find a Grave" (באנגלית)